**OBVESTILO POSAMEZNIKOM PO ČLENU 14 SPLOŠNE UREDBE O VARSTVU PODATKOV (angl. GDPR) GLEDE OBDELAVE OSEBNIH PODATKOV**
**\*\*\***

**Lastniki nepremičnin, vpisani v Evidenci vrednotenja (EV)**

* **Upravljavec zbirke osebnih podatkov**:

Geodetska uprava Republike Slovenije, Zemljemerska ulica 12, telefon: (01) 478 48 00, e-naslov: pisarna.gu@gov.si

* **Kontakti pooblaščene osebe za varstvo osebnih podatkov (angl. DPO)**:

Romana Hudnik Rovan, telefon: (01) 478 48 15, e-naslov: romana.hudnik-rovan@gov.si

* **Nameni obdelave osebnih podatkov:**

*Prevzem podatkov o lastnikih nepremičnin - parcel in delov stavb iz Katastra nepremičnin* se izvaja za namene vodenja Evidence vrednotenja kot uradne evidence, ki na enem mestu zagotavlja zbrane podatke o nepremičninah, kateri so pomembni za določitev njihove posplošene vrednosti. Zaradi zagotavljanja ažurnosti osebnih podatkov lastnikov nepremičnin se v Evidenco vrednotenja prevzemajo podatki o lastnikih nepremičnin, ki so osveženi s podatki Centralnega registra prebivalstva.

*Vpogledi v podatke Evidence vrednotenja o lastnikih nepremičnin* se izvajajo za namene opravljanja delovnih nalog javnih uslužbencev Geodetske uprave Republike Slovenije, v zvezi z vodenjem in vzdrževanjem Evidence vrednotenja.

*Pošiljanje zbirnih potrdil o podatkih evidence vrednotenja lastnikom nepremičnin* po uveljavitvi Uredbe o določitvi modelov vrednotenja nepremičnin (Uradni list RS, št. 31/25), ki je začela veljati dne 13. 5. 2025 in določa nove modele vrednotenja nepremičnin, izvede na podlagi 24. in 52. člena Zakona o množičnem vrednotenju nepremičnin – ZMVN-1 (Uradni list RS, št. 77/17, 33/19, 66/19, 54/23 – odl. US in 100/24) Geodetska uprava Republike Slovenije kot organ vrednotenja, za namene seznanitve lastnikov s posplošeno vrednostjo lastnih nepremičnin, vpisano v Evidenci vrednotenja. V skladu z 20. členom Zakona o spremembah in dopolnitvah Zakona o množičnem vrednotenju nepremičnin – ZMVN-1C (Uradni list RS, št. 100/24) se določbi 24. in 52. člena ZMVN-1 uporabljata do 31. decembra 2025.

* **Vrste osebnih podatkov, ki se obdelujejo:**

ime in priimek, enotna matična številka občana (EMŠO), naslov stalnega prebivališča, naslov za vročanje ter delež lastništva; zbirno potrdilo o podatkih Evidence vrednotenja

* **Pravna podlaga za obdelavo osebnih podatkov:**

točka (c) člena 6(1) Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES - Splošna uredba o varstvu podatkov (UL L št. 119 z dne 4. 5. 2016, str. 1, in UL L št. 127 z dne 23. 5. 2018, str. 2 - popr.; angl. »General Data Protection Regulation« - GDPR, Splošna uredba) ter prvi in drugi odstavek 6. člena Zakona o varstvu osebnih podatkov – ZVOP-2 (Uradni list RS, št. 163/22), v povezavi s 40. členom ter 24. in 52. členom Zakona o množičnem vrednotenju nepremičnin - ZMVN-1 (Uradni list RS, št. 77/17, 33/19, 66/19, 54/23 – odl. US in 100/24)

* **Uporabniki ali kategorije uporabnikov osebnih podatkov:**

obdelovalec (zunanji izvajalec), ki na podlagi pogodbe v skladu s členom 28 Splošne uredbe v imenu Geodetske uprave Republike Slovenije izvaja določene obdelave osebnih podatkov lastnikov nepremičnin iz Evidence vrednotenja, pri vzdrževanju informacijskega sistema evidence

* **Informacije o prenosih osebnih podatkov v tretjo državo ali mednarodno organizacijo:**

Osebni podatki se ne prenašajo v tretje države (države izven Evropske unije) ali mednarodne organizacije.

* **Rok hrambe osebnih podatkov:**

arhivsko gradivo (A), na podlagi Načrta klasifikacijskih znakov Geodetske uprave Republike Slovenije (35364 – Postopki množičnega vrednotenje nepremičnin)

* **Pravice posameznikov v zvezi z obdelavo osebnih podatkov:**

Lastniki nepremičnin, vpisani v Evidenci vrednotenja, imate na podlagi Splošne uredbe glede lastnih osebnih podatkov, ki jih Geodetska uprava Republike Slovenije vodi o vas, pravico dostopa oziroma seznanitve s podatki, z vpogledom ali pridobitvijo kopije (člen 15), ter pravico do popravka netočnih ali neažurnih podatkov in dopolnitve nepopolnih podatkov (člen 16).

Geodetska uprava Republike Slovenije zagotavlja uresničevanje vaših pravic v skladu s Splošno uredbo, v roku enega meseca po prejemu vaše popolne pisne zahteve. V zahtevi se morate ustrezno identificirati in opredeliti vsebino zahteve. Zahtevo lahko posredujete organu na naslov Zemljemerska ulica 12, 1000 Ljubljana, ali na e-naslov pisarna.gu@gov.si. V zvezi z uresničevanjem svojih pravic se lahko posvetujete s pooblaščeno osebo za varstvo osebnih podatkov (DPO).

* **Informacija o pravici do vložitve pritožbe pri nadzornem organu**:

V skladu s Splošno uredbo lahko lastniki nepremičnin, vpisani v Evidenci vrednotenja, če menite, da so kršene vaše pravice v zvezi z obdelavo lastnih osebnih podatkov, vložite pritožbo pri Informacijskem pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si, telefon: (01) 230 97 30, spletna stran: [www.ip-rs.si](http://www.ip-rs.si)).

* **Vir osebnih podatkov in ali izvirajo iz javno dostopnih virov:**

Kataster nepremičnin, ki ni javen glede vpisanih osebnih podatkov

* **Informacije o obstoju avtomatiziranega sprejemanja odločitev, vključno z oblikovanjem profilov**:

Avtomatizirano sprejemanje odločitev ali profiliranje se ne izvaja.